Anton Forsberg

**Anton Forsberg** (* 27. november 1992, Härnösand, Švédsko) je švédsky profesionálny hokejový brankár, ktorý aktuálne pôsobí v tíme Los Angeles Kings v National Hockey League. Jeho najvýraznejším pôsobiskom bol klub Ottawa Senators, kde pôsobil v rokoch 2020-2025.

## Kariéra
Anton Forsberg hokejovo vyrastal v juniorskom hokejovom programe rodného mesta Härnösand, a neskôr v juniorke klubu Modo Hockey, sídliacom v meste Örnsköldsvik. Profesionálnu hokejovú kariéru začínal v ich prvom tíme v roku 2011, keď zasiahol do 15 zápasov. V tom istom roku sa v drese Švédska predstavil na Majstrovstvách sveta hráčov do 20 rokov, kde získal zlatú medailu. 

V sezóne 2012/2013 pôsobil v tíme Södertälje SK v druhej najvyššej švédskej súťaži Hockeyallsvenskan, kde si v 33 zápasoch udržal až 93,3% úspešnosť zákrokov. Do prvého tímu MoDo sa vrátl v ročníku 2013/2014, kde sa v tandeme stretol so svojim neskorším brankárskym kolegom z NHL - Linusom Ullmarkom.

Do NHL bol Forsberg draftovaný ešte v roku 2011, keď si ho klub Columbus Blue Jackets vybral v 7. kole (celkovo ako 188.), ale nováčikovskú zmluvu podpísal až v roku 2013. Väčšinu z nej strávil vo "farmárskych" tímoch Columbusu v American Hockey League. V rokoch 2015 a 2017 si zahral v AHL All-Star Game a v roku 2016 s tímom Lake Eerie Monsters získal Calder Cup. V prvom tíme nastúpil v 10 zápasoch, pričom debutoval 1. novembra 2014 proti New Jersey Devils. Zápas Blue Jackets prehrali 2:3. 

V lete 2017 bol súčasťou výmeny útočíka Brandona Saada a 5. kola draftu do tímu Chicago Blackhawks za útočníka Artemiho Panarina, útočníka Tylera Motteho a 6. kolo draftu. Sezónu 2017/2018 strávil ako prvú celú v NHL, kde pri zranení Coreyho Crawforda pôsobil ako prvý brankár tímu. Odchytal 35 zápasov a udržal si 90,8% úspešnosť zákrokov. O pozíciu v tíme však prišiel v ročníku 2018/2019, keď po zotavení Crawforda a príchode veterána Cama Warda bol znova umiestnený do AHL. V lete 2019 bol následne spolu s obrancom Gustavom Forslingom vymenený do tímu Carolina Hurricanes za útočníka Alekseja Saarelu a obrancu Calvina de Haana. 

V Caroline strávil sezónu 2019/2020, ale v prvom tíme sa objavil iba v troch zápasoch. Zvyšok sezóny strávil v Charlotte Checkers. 

Ročník 2020/2021 bol významne narušený pandémiou COVID-19 a Forsberg hľadal nové pôsobisko. Najskôr podpísal jednoročný kontrakt s Edmontonom Oilers, avšak tí ho umiestnili do tzv. "taxi zostavy" (pripravení náhradníci, ktorí nehrajú). V januári 2021 bol umiestnený na waiver listinu, z ktorej si ho stiahol klub Winnipeg Jets. Aj u Jets však bol súčasťou "taxi zostavy" a v marci bol znova umiestnený na waiver. Odtiaľ ho stiahla Ottawa Senators, kde na konci sezóny odohral 8 zápasov. 

V rokoch 2021-2025 bol súčasťou organizácie Senators, kde dokonca v ročníku 2021/2022 zastával pozíciu prvého brankára a odchytal 46 zápasov (91,7% úspešnosť zákrokov). V ďalších sezónach bol náhradníkom Cama Talbota, Joonasa Korpisala, a napokon Linusa Ullmarka, keď priemerne odchytal 30 zápasov. V Ottawe si prešiel vicerými zraneniami, mimo iné aj devastačným roztrhnutím väzu v oboch kolenách.

Platnosť zmluvy u Senators Forsbergovi vypršala v lete 2025 a na predlžení zmluvy sa nedohodli. Ako neobmedzený voľný hráč podpísal dvojročný kontrakt s Los Angeles Kings, kde aktuálne pôsobí ako náhradník Darcyho Kuempera.

## História zmlúv v NHL

ročná výška platu zarátaná do platového stropu na úrovni NHL

jednocestná = bez možnosti preradiť do nižšej ligy, dvojcestná = s možnosťou preradiť do nižšej ligy

## Prehľad výmen

## Referencie

Kategória:Švédski hokejisti
Kategória:Švédski hokejoví brankári
Kategória:Brankári Columbus Blue Jackets
Kategória:Brankári Carolina Hurricanes
Kategória:Brankári Chicago Blackhawks
Kategória:Brankári Ottawa Senators
Kategória:Brankári Los Angeles Kings
Kategória:Hráči Rockford IceHogs
Kategória:Hráči Springfield Falcons
Kategória:Hráči Modo Hockey
Kategória:Hráči Södertälje SK
Kategória:Hokejisti draftovaní klubom Columbus Blue Jackets